15/01/2010 | Administración LocalMunicipal
Fene
Secretaría
Bases redactor locutor

BASES ESPECÍFICAS QUE HAN DE REXER A CONTRATACIÓN LABORAL TEMPORAL DUN/A REDACTOR/A LOCUTOR/A DE RADIO PRIMEIRA.- OBXECTO: O obxecto desta convocatoria é a contratación laboral na modalidade de SUSTITUCIÓN DUNHA BAIXA POR ENFERMEDADE da traballadora M. X. A. R., dun/a redactor/a locutor/a de radio, levándose a cabo a selección mediante concurso-oposición, de conformidade coas presentes bases específicas. SEGUNDA.- DURACIÓN DO CONTRATO: O contrato que se celebre como consecuencia deste proceso selectivo acollerase á modalidade de INTERINIDADE ata que dure a baixa por enfermedade da titular do posto. TERCEIRA.- REQUISITOS DOS/AS ASPIRANTES: Os/as aspirantes deberán reuni-los seguintes requisitos, referidos á data na que remate o prazo de presentación de instancias: a) Ser español ou nacional dalgún dos Estados membros da Unión Europea ou nacional dalgún Estado en que en virtude dos tratados internacionais celebrados pola Unión Europea e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe dos españois e dos nacionais doutros estados membros da Unión Europea, e dos nacionais dalgún Estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores, sempre que non estean separados de dereito. Asimesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores de dita idade dependentes. Tamén poderán participar os extranxeiros non comunitarios con residencia legal en España, ao tratarse de persoal laboral, de conformidade co disposto no artigo 57.4 da Lei 7/2007, de 12 de abril. b) Ter cumplidos dezaseis anos e non exceder da idade máxima de jubilación forzosa. c) Estar en posesión ou en condición de obtelo na data de remate do prazo de presentación de instancias do titulo de bacharelato superior ou equivalente. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin estar afectado por limitación física ou psíquica incompatible co desempeño das correspondentes funcións. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución judicial. No suposto de ser nacional doutro Estado, non atoparse inhabilitado ou en situación equivalente non ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. CUARTA.- PRESENTACION DE INSTANCIAS: As instancias para tomar parte no proceso selectivo dirixiranse ao Sr. Alcalde do Concello de Fene e presentaranse de acordo co modelo que se inclúe como Anexo I das presentes bases no Rexisto Xeral do Concello de Fene ou nas restantes formas previtas no artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común. Nas instancias os apirantes deberan manifestar que reúnen todas e cada unha das condicións esixidas na base anterior e deberán achegar a seguinte documentación: a) Fotocopia compulsada do DNI. b) Fotocopia compulsada dos documentos acreditativos dos méritos que aleguen. Os méritos alegados e non acreditados documentalmente na forma prevista nas presentes bases non se valorarán. A documentación que se presente deberá ir numerada. O prazo de presentación de instancias é de 8 días naturais contados a partires do seguinte ó da publicación das bases no BOP. QUINTA.- ADMISION DE ASPIRANTES: Rematado o prazo de presentación de instancias, o Alcalde-presidente aprobará provisionalmente a lista de admitidos/as e excluidos/as, así como as causas de exclusión. Esta resolución publicarase no taboleiro de anuncios da Casa do Concello e na páxina web municipal. Os/As aspirantes excluídos disporán dun prazo de 3 dias hábiles contados a partires do seguinte ao da publicación da lista no taboeiro de anuncios da Casa do Concello para poder corrixir, de se-lo caso, o defecto que motive a exclusión. De non presentarse éstas, a lista provisional devendrá definitiva. SEXTA.- TRIBUNAL CUALIFICADOR: O Tribunal cualificador estará formado do seguinte xeito: Presidente:. D. Vitaliy Amortegui Becoña (emisora municipal do Concello de Fene) Suplente: Dona Almudena Marcos Maroño (emisora municipal do Concello de Fene) Vogal: D. Xesús Montero Cendan ( emisora municipal do Concello de As Pontes) Suplente: D. Quique Pasarrius Grullon (emisora municipal do Concello de Foz) Vogal: Dona Ana Vanesa Cebral Taboada (emisora municipal de Palas de Rei) Suplente: D. Genaro Jose Cesar Damian Garcia Tapetado Traveso (emisora municipal de Arzúa) Vogal: D. Xan Carlos Morales Somoza (emisora municipal do Concello de Fene). Suplente: Dona Natalia Raquel Domens Carot (bibliotecaria municipal do Concello de Fene). Secretario/a (con voz e sen voto): O do Concello ou funcionario en quen delegue. O tribunal non poderá constituírse, nin actuar sen a presencia, cando menos, de tres dos seus membros, titulares ou suplentes, indistintamente. En todo caso será precisa a do presidente e do/a secretario/a do mesmo. De tódalas reunións que faga o tribunal levantarase acta polo secretario do mesmo. Os membros do tribunal absteranse de intervir e comunicarano a autoridade convocante cando concorra algunha das circunstancias prevista no artigo 28.2 da Lei 30/1992 de réxime xurídico das administracións públicas. Os aspirantes poderán recusar ós membros do tribunal cando concorran aquelas circunstancias. O tribunal resolverá tódalas dúbidas que xurdan na aplicación das presentes normas así como nos casos non previstos polas mesmas. O tribunal non poderá aprobar nin declarar que superaron as probas un número superior de aspirantes ó de prazas convocadas. O Tribunal poderá autoriza-la incorporación ás sesións dun/s asesor/es, con voz e sen voto, cando excepcionalmente se requira para a adecuada cualificación. SETIMA.- DESENVOLVEMENTO DAS PROBAS: A selección realizarase por concurso-oposición 7.1.- Fase de concurso e a súa valoración. Os méritos que se terán en conta son os seguintes: A) Experiencia (Puntuación máxima: 2 puntos) a.1.) Por ter prestado servizos nunha emisora de radio municipal en postos de natureza análoga aos convocados: 0,25 puntos por mes hasta un máximo de 2 puntos. a.2) Por ter traballado nunha emisora de radio de ámbito distinto á municipal en postos de natureza análoga aos convocados: 0,15 puntos por mes hasta un máximo de 2 puntos A puntuación outorgaráse por meses efectivos de traballo a xornada completa. As contratacións a tempo parcial prorratearánse segundo corresponda. A acreditación do presente mérito farase mediante a presentación dos correspondentes contratos laborais aos que se deberá achegar informe de vida laboral ou certificación de servicios prestados expedida por autoridade competente. B) Formación académica (puntuación máxima: 1,75 puntos) - Licenciatura en xornalismo ou comunicación audiovisual. 1 punto - Outras licenciaturas.0,50 puntos - Outras diplomaturas.0,35 puntos - Cursos especializados en radio de mais de 100 horas.0,50 puntos - Cursos especializados en radio de mais de 30 horas.0,25 puntos - Cursos especializados en radio de menos de 30 horas.0,15 puntos C) Coñecemento da lingua galega (Puntuación máxima: 0,25 puntos) - Curso de perfeccionamento: 0,25 puntos - Curso de iniciación: 0,15 puntos Só se valorará o curso de nivel superior Os méritos dos apartados B) e C) acreditaránse mediante copias compulsadas dos certificados, títulos ou diplomas. Os méritos alegados e non acreditados documentalmente na forma prevista nas presentes bases non se valorarán.7.2.-Fase de oposición: de carácter obrigatorio e eliminatorio. Puntuaráse de 0 a 10 puntos, sendo necesario acadar 5 puntos para superalo. Consistirá en contestar por escrito un cuestionario de coarenta preguntas con respostas múltiples, tipo test, elaboradas polo Tribunal inmediatamente antes do inicio da proba, das que só unha será correcta referidas ao temario contido no Anexo II desta convocatoria. O prazo máximo para a realización deste exercicio será de coarenta e cinco minutos 7.3.- Puntuación final Os/as candidatos/as seleccionados/as serán os que, tendo superado a proba práctica, obteñan unha maior puntuación. OITAVA.- RELACION DE APROBADOS. Unha vez realizadas as probas polo Tribunal cualificador publicarase no taboleiro de anuncios do Concello a relación de aspirantes pola orde de puntuación obtida, seleccionándose aos/ás aspirantes que houbesen obtido maior puntuación. En caso de empate na puntuación final terá preferencia o/a candidato/a que obtivese maior puntuación na fase de oposición. De persistir, que teña maior puntuación no apartado relativo á experiencia e se aínda así non se resolvese o empate, quen obtivese maior puntuación no apartado A); de persistir, quen obtivese mayor puntuación no apartado B). De continua-lo empate, éste resolveráe mediante sorteo público. Se os/as candidatos/as seleccionados/as non posuíran nacionalidade española, realizarase unha proba na que se comprobe que posúe un nivel axeitado de comprensión e expresión oral e escrita de lingua castelá, salvo que o coñecemento desta lingua se deduxera da súa orixe ou poidera acreditalo documentalmente. Non poderán seleccionarse máis candidatos que postos convocados. NOVENA.- FORMALIZACION DOS CONTRATOS.9.1.- O/A aspirante proposto, antes da sua contratación e no prazo de 5 días naturais seguintes a aquel no que se lle requira, deberá presentar no Rexistro Xeral do Concello os seguintes documentos: - Copia compulsada do título esixido nas presentes bases. - Declaración xurada de non estar separado mediante expediente disciplinario do servizo de calquera das Administracións Públicas ou dos óganos constitucionais ou estatutarios das comunidades autónomas nin atoparse en inhabilitación absoluta ou especial para empregos ou cargos públicos por resolución xudicial. - Declaración xurada de non atoparse incurso en causa de incompatibilidade ou incapacidade. -Certificado médico de non padecer enfermidade nin limitación física ou psíquica incompatible có desenvolvemento das funcións correspondentes ao posto de redactor/a locutor/a. O/a que dentro do prazo fixado e salvo os casos de forza maior non presente a documentación ou do exame desta se deducira que carece dalgún dos requisitos sinalados na base 2, non poderá ser contratado/a e quedarán anuladas as súas actuacións, ser prexuízo da responsabilidade na que, no seu caso, podería ten incorrido por falsidade nos datos declarados na instancia Mentres non se formalicen os contratos, o aspirante proposto non terá dereito a percepción de cantidade económica algunha. A Resolución da contratación publicarase no taboleiro de edictos do Concello nos 10 días seguintes ao da súa data.9.2.- A contratación do/a aspirante seleccionado/a corresponderalle ó Sr. Alcalde-Presidente, así como a formalización do correspondente contrato de traballo laboral, por interinidade, a tempo completo.9.3- Os/as aspirantes, pola orde de puntuación obtida, formarán un bolsín para posibles contratacións que poideran producirse durante o ano 2010 por baixas por enfermidades ou ausencias regulamentarias do persoal de redacción-locucción do Concello. Neste suposto, producida a necesidade da cobertura temporal, ofrecerase ao/á aspirante que se atope no primerio lugar da lista. Os chamamentos realizaránse por calquera sistema, incluído o telegráfico, que permita ter constancia escrita da recepción da oferta ou de ter intentado a comunicación infructuosamente. Dado este feito, o/a interesado/a deberá comunicar ao Concello baixo a súa responsabilidade, calquera alteración de domicilio ou número de contacto, aínda que esta alteración teña carácter transitorio. Os/as integrantes da lista que, sendo chamados non se presentaran ou renunciaran perderán, agás se trate de causa de forza maior, os seus dereitos, quedando excluídos da lista. Se ao expirar unha contratación, o/a aspirante tivese acumulados máis de 90 días de traballo ao Concello dentro do período de vixencia do bolsín, pasará ao último lugar na lista. En caso contrario, retornará ao posto que lle coresponda na mesma. DÉCIMA.- NORMA FINAL A presente convocatoria e cantos actos administrativos se deriven dela poderán ser impugnados polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común. En todo o non previsto nesta bases estarase disposto ao disposto na Lei 7/85, de 2 de abril, reguladora das bases do réxime local; no Real Decreto lexislativo 781/1986, de 18 abril; no Real Decreto 896/91, de 7 de xuño; no Real Decreto 364/95, de 10 de marzo. Así mesmo é de aplicación a Lei 7/2007, de 12 de abril, do Estatuto básico do empregado público e O Real Decreto lexislativo 1/2008, de 13 de marzo, polo que se aproba o Texto refundido da Lei da Función Pública de Galicia. ANEXO I MODELO DE INSTANCIA D/Dna., con D. N. I. e domicilio en., rúa., Nº., con Nº de Teléfono., tendo coñecemento da convocatoria para cubrir unha praza de REDACTOR/A LOCUTOR/A DA EMISORA MUNICIPAL NA MODALIDADE DE INTERINIDADE solicita tomar parte no procedemento selectivo, conforme as Bases aprobadas polo Concello de Fene, e para ese efecto declara baixo a súa propia responsabilidade que cumpre os requisitos sinalados na BASE TERCEIRA da convocatoria, acompañando: -Fotocopia compulsada do D. N. I. - - - - - - - - - - - En. a. de. de 2009. SINATURA SR. ALCALDE-PRESIDENTE DO CONCELLO DE FENE ANEXO II. TEMARIO 1.- A radio como medio de comunicación. Caracteristicas da linguaxe radiofónica.2.- A programación dunha emisora municipal. Criterios e formatos.3.- A información nunha emisora municipal. Estructura e xéneros.4.- A entrevista na radio. Tipoloxia e estilos.5.- Reportaxe radiofónica e programass dramáticos.6.- Programación musical nunha radio local.7.- A emisora municipal como axente de dinamización sociocultural.8.- A radio en internet. As sinerxias das novas tecnoloxías aplicadas a unha emisora municipal.9.- Locución radiofónica expresiva.10.- A Lei de Organización e control das emisoras municipais.11.- Radio Local e servizo público. Fene, 18 de decembro de 2009. O alcalde, Asdo. Iván Puentes Rivera